Държавен вестник, бр. 77, 2011 г., стр. 43

БРОЙ  77	
Д Ъ Р Ж А В Е Н  В Е С Т Н И К 	
СТР.  43  
Чл. 167. Когато управляващо дружество с 
произход от друга държава членка извършва 
дейност на територията на Република България, 
комисията информира компетентните органи 
на тази държава за приложените от нея по от­
ношение на дружеството в случаите по чл. 124, 
ал. 2 и 3 принудителни административни мерки 
или наложени административни наказания.
Чл. 168. Когато управляващо дружество с 
произход от Република България управлява 
колективна инвестиционна схема с произход 
от друга държава членка, комисията неза­
бавно уведомява компетентните органи от 
тази държава членка за всяко нарушение 
на разпоредбите на този закон и актовете 
по прилагането му или за всякакви други 
проблеми, които е установила в дейността 
на управляващото дружество и които могат 
да окажат влияние върху способността на 
дружеството да изпълнява задълженията си 
при управлението на схемата.
Чл. 169. Когато Република България е дър­
жава членка по произход на колективна инвес­
тиционна схема, управлявана от управляващо 
дружество с произход от друга държава членка, 
комисията незабавно уведомява компетентния 
орган на тази държава за проблемите, които 
е установила в дейността на схемата и които 
могат да окажат влияние върху способността 
на управляващото дружество да изпълнява 
задълженията си. 
Чл. 170. Когато Република България е 
приемаща държава членка за управляващо 
дружество, което извършва на нейна терито­
рия дейност чрез клон, комисията, след като 
е информирана от компетентния орган на тази 
държава членка, оказва сътрудничество на 
този орган, в случаите когато той извършва 
лично или чрез посредници проверка на място 
на информацията, посочена в чл. 166 – 169.
Ч А С Т  Т Р Е Т А
ДРУГИ ПРЕДПРИЯТИЯ ЗА КОЛЕКТИВНО 
ИНВЕСТИРАНЕ
Д Я Л  П Ъ Р В И
ИНВЕСТИЦИОННО ДРУЖЕСТВО ОТ ЗАТВО­
РЕН ТИП
Г л а в а  п е т н а д е с е т а
ОБЩИ ПОЛОЖЕНИЯ
Чл. 171. (1) Инвестиционното дружество 
от затворен тип е предприятие за колективно 
инвестиране, организирано като акционерно 
дружество, с предмет на дейност инвестиране 
в ценни книжа и други ликвидни финансови 
активи на парични средства, набрани чрез 
публично предлагане на акции, което дейст­
ва на принципа на разпределение на риска 
и чиито акции не подлежат на обратно из­
купуване освен при условията и по реда на 
Търговския закон.
(2) Инвестиционното дружество от затворен 
тип няма право да извършва друга търговска 
дейност, освен когато това е необходимо за 
осъществяване на дейността по ал. 1. 
(3) Инвестиционното дружество от затворен 
тип се учредява само на учредително събрание.
(4) Инвестиционното дружество от затворен 
тип издава само безналични акции с право 
на един глас. Дружеството не може да издава 
облигации и други дългови ценни книжа.
Чл. 172. Освен данните, които се изис­
кват съгласно Търговския закон, уставът на 
инвестиционното дружество от затворен тип 
трябва да съдържа: 
1. основните цели и ограниченията на инвес­
тиционната дейност, както и инвестиционната 
политика на инвестиционното дружество;
2. дела на инвестициите по видове активи;
3. възнагражденията и методите за изчис­
ляване на възнаграждението на управлява­
щото дружество, съответно на членовете на 
управителния и контролния орган;
4. разпределението на правата и задължени­
ята между управителния орган на дружеството 
и управляващото дружество;
5. условията за замяна на банката депози­
тар и правилата за осигуряване интересите 
на акционерите в случай на такава замяна;
6. условията за замяна на управляващото 
дружество и правилата за осигуряване инте­
ресите на акционерите в случай на такава 
замяна;
7. реда и начина за разпределяне на ди­
виденти.
Чл. 173. Промяна в устава, в правилата за 
управление на риска, в правилата за оценка 
на портфейла и в договора за депозитарни 
услуги, замяна на банката депозитар и на 
управляващото дружество, както и замяна 
на инвестиционен консултант с управляващо 
дружество и обратно се допускат след одобре­
ние на заместник-председателя. В тези случаи 
се прилагат разпоредбите на чл. 18, ал. 2 – 7.
Чл. 174. (1) Записаният капитал на инвести­
ционното дружество от затворен тип не може 
да бъде по-малък от 500 000 лв. По отношение 
на капитала на инвестиционното дружество 
от затворен тип се прилагат и разпоредбите 
на чл. 7, ал. 2 и 3.
(2) Инвестиционното дружество от затво­
рен тип трябва по всяко време да притежава 
собствен капитал в размер не по-малък от 
500 000 лв., чиято структура и съотношение с 
балансовите активи и пасиви на дружеството 
се определят с наредба.
Чл. 175. (1) Дейността по чл. 171, ал. 1 на 
инвестиционното дружество от затворен тип се 
управлява от управляващо дружество съгласно 
сключен договор или от управителния му орган.